**Թեո Ջեյմս Ուոլկոտ** (մարտի 16, 1989(1989-03-16), Stanmore, Հարրոու, Մեծ Լոնդոն, Անգլիա, Միացյալ Թագավորություն), անգլիացի ֆուտբոլիստ, ով խաղում է Էվերթոն ակումբում որպես հարձակվող։

Երիտասարդ տարիքում՝ 2006 թվականին, Ուոլկոտը արժանացել է BBC Տարվա լավագույն երիտասարդ մարզիկ տիտղոսին։ Ուոլկոտը ավարտել է Սաութհեմփթոնի ֆուտբոլային ակադեմիան և սկիզբ դրել իր կարիերային հենց Սաութհեմփթոնում։ Իսկ արդեն 2006 թվականի ձմռանը նա տեղափոխվում է Արսենալ 5 միլիոն եվրոյի դիմաց։ Արսեն Վենգերը, ով գլխավորում է Արսենալն արդեն երկար տարիներ, Թեոյին հիմնականում օգտագործում է որպես եզրային հարձակվող՝ գերարագ լինելու պատճառով։

17 տարեկան հասակում (մայիսի 30, 2006 թվական) Թեո Ուոլկոտը դարձավ Անգլիայի պատմության մեջ ամենաերիտասարդ ֆուտբոլիստը, ով հրավիրվել է ֆուտբոլի ազգային հավաքական։ 2008 թվականի սեպտեմբերի 6–ին Անդորրայի դեմ խաղում նա դարձավ հեթ–տրիկի հեղինակ և իր անունը գրեց Անգլիայի հավաքականի պատմության մեջ՝ դառնալով ամենաերիտասարդ ֆուտբոլիստը, ով դարձել է հեթ–տրիկի հեղինակ։ Ուոլկոտը հավաքականում անցկացրել է 36 խաղ՝ դառնալով 5 գոլի հեղինակ։

Խաղաոճ
------

Ուոլկոտն առավել ճանաչված է իր ֆենոմենալ արագությամբ։ Բավարիա Մյունխենի գլխավոր մարզիչ Խոսեպ Գվարդիոլան ասել է. «Ուոլկոտին միայն ատրճանակով կարող ես կանգնեցնել»։ Վենգերը նրան խաղաոճով նմանեցնում է Արսենալի լեգենդ Թիերի Անրիին։ Ոսկե գնդակի քառակի չեմպիոն Լիոնել Մեսսին ասել է. «Ուոլկոտն ամենավտանգավոր խաղացողներից մեկն է, ում դեմ խաղացել եմ»։

Հովանավոր
---------

Երբ Ուոլկոտը 14 տարեկան էր, նա պայմանագիր կնքեց Nikeի հետ։ 2012 թվականի նոյեմբերին նա հայտնվեց Nike–ի գովազդային տեսահոլովակում ֆուտբոլիստների Էդեն Ազարի, Ռահիմ Ստեռլինգի, Ստեֆան Էլ-Շաարավիի, Մարիո Գյոթցեի և Քրիստիան Էրիկսենի հետ։

Ֆուտբոլային Կարիերա
-------------------

### Սաութհեմփթոն

Թեո Ուոլկոտը իր պրոֆեսիոնալ կարիերան սկսել է Սաութհեմփթոնում։ Նա 2005–06 մրցաշրջանը սկսում է որպես Սաութհեմփթոնի խաղացող և ավարտում որպես Արսենալի ֆուտբոլիստ։ Մինչ Արսենալ տեղափոխվելը Թեոն Սաութհեմփթոնում մասնակցում է 21 խաղի և դառնում 4 գոլի հեղինակ։ Իր առաջին խաղը Սաութհեմփթոնում խաղացել է Լիդս Յունայթեդի դեմ, և հենց նույն խաղում էլ խփել է իր առաջին գոլը։ Եվ այդ ժամանակ նա դեռ դպրոցական էր։

### Արսենալ

Ուոլկոտը թիմակիցների հետ նշում է Անգլիայի գավաթի նվաճումը
17 տարեկանում Թեոն տեղափոխվեց Արսենալ և թիմում սկսեց հանդես գալ 32 համարի մարզաշապիկով։ Իր առաջին խաղը Արսենալի կազմում խաղացել է 2006–07 մրցաշրջանում՝ ընդդեմ Աստոն Վիլլայի, և կատարել է գոլային փոխանցում Ջիլբերտո Սիլվային։ Ուոլկոտը մինչ այժմ իր լավագույն մրցաշրջանը անցկացրել է 2012–13 մրցաշրջանում՝ դառնալով 21 գոլի հեղինակ։ Արսենալում Ուոլկոտին բախտ է վիճակվել խաղալ այնպիսի ֆուտբոլիստների հետ, ինչպիսիք են՝ Թիերի Անրին, Սեսկ Ֆաբրեգասը, Ռոբին վան Պերսին, Տոմաշ Ռոսիցկին, Էշլի Քոուլը և այլք։

Հենց այս թիմում էլ Ուոլկոտը խփել է իր փայլուն գոլերը։ Արսենալի հետ մասնակցել է Պրեմիեր Լիգաին, Չեմպիոնների Լիգային և այլ մրցաշարերի։ Վերջին տարիներին Արսենալը ոչ մի կերպ չէր կարողանում տիտղոս նվաճել, բայց վերջապես 2013–14 մրցաշրջանում թիմը դառնում է Անգլիայի գավաթակիր։ Այդպիսով Ուոլկոտը նվաճում է իր առաջին գավաթը Արսենալի հետ։

Կարիերայի վիճակագրություն
-------------------------

### Ակումբ

| Ակումբ | Մրցաշրջան | Լիգա | Անգլիայի գավաթ | Լիգայի գավաթ | Եվրոպա | Ընդհանուր |
| --- | --- | --- | --- | --- | --- | --- |
| Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| Սաութհեմփթոն | 2005–06 | 21 | 4 | 1 | 1 | 1 | 0 | — | 23 | 5 |
| Ընդհանուր | 21 | 4 | 1 | 1 | 1 | 0 | — | 23 | 5 |
| Արսենալ | 2005–06 | 0 | 0 | 0 | 0 | 0 | 0 | 0 | 0 | 0 | 0 |
| 2006–07 | 16 | 0 | 4 | 0 | 6 | 1 | 6 | 0 | 32 | 1 |
| 2007–08 | 25 | 4 | 1 | 0 | 4 | 1 | 9 | 2 | 39 | 7 |
| 2008–09 | 22 | 2 | 3 | 1 | 0 | 0 | 10 | 3 | 35 | 6 |
| 2009–10 | 23 | 3 | 1 | 0 | 0 | 0 | 6 | 1 | 30 | 4 |
| 2010–11 | 28 | 9 | 1 | 0 | 4 | 2 | 5 | 2 | 38 | 13 |
| 2011–12 | 35 | 8 | 3 | 1 | 0 | 0 | 8 | 2 | 46 | 11 |
| 2012–13 | 32 | 14 | 4 | 1 | 2 | 5 | 5 | 1 | 43 | 21 |
| 2013–14 | 13 | 5 | 1 | 0 | 0 | 0 | 4 | 1 | 18 | 6 |
| Ընդհանուր | 194 | 45 | 18 | 3 | 16 | 9 | 53 | 12 | 281 | 69 |
| Ընդհանուր կարիերայում | 215 | 49 | 19 | 4 | 17 | 9 | 53 | 12 | 304 | 74 |

### Միջազգային

| Անգլիա |
| --- |
| Տարի | Խաղեր | Գոլեր |
| 2006 | 1 | 0 |
| 2007 | 0 | 0 |
| 2008 | 5 | 3 |
| 2009 | 2 | 0 |
| 2010 | 7 | 0 |
| 2011 | 6 | 0 |
| 2012 | 9 | 1 |
| 2013 | 6 | 1 |
| Ընդհանուր | 36 | 5 |

*Ըստ Սեպտեմբերի 10, 2013 տվյալների.*

#### Միջազգային Գոլեր


| N° | Ամսաթիվ | Մրցավայր | Խաղ | Հակառակորդ | Հաշիվ | Արդյունք | Մրցույթ |
| --- | --- | --- | --- | --- | --- | --- | --- |
| 1 | Սեպտեմբերի 10, 2008 | Մակսիմիր Ստադիոն, Զագրեբ, Խորվաթիա | 4 | Խորվաթիա Խորվաթիա | **1**–0 | 4–1 | Ֆուտբոլի աշխարհի առաջնություն 2010 (Ընտրական փուլ) |
| 2 | **2**–1 |
| 3 | **4**–1 |
| 4 | 15 June 2012 | Օլիմպիական ազգային սպորտ կոմպլեքս, Կիև, Ուկրաինա | 26 | Ուկրաինա Ուկրաինա | **2**–2 | 3–2 | ՈՒԵՖԱ Եվրո 2012 |
| 5 | 14 August 2013 | Ուեմբլի մարզադաշտ, Լոնդոն, Անգլիա | 34 | Շոտլանդիա Շոտլանդիա | **1**–1 | 3–2 | Ընկերական հանդիպում |

Տիտղոսներ
---------

### Ակումբ

Սաութհեմփթոն
Երկրորդ տեղ։ 

* Անգլիայի գավաթ (Երիտասարդական) 2005

Արսենալ
Հաղթող։

* **Անգլիայի Գավաթ** ։ 2013–14

Երկրորդ տեղ։

* Ֆուտբոլային լիգայի գավաթ։ 2006-07, 2010-11

### Միջազգային

Անգլիա
Երկրորդ տեղ։

* ՈՒԵՖԱ ԵՎՐՈ 2009 (Երիտասարդական)։ 2009

### Անձնական

* BBC Տարվա լավագույն երիտասարդ մարզիկ։ 2006

Ծանոթագրություններ
------------------

* Տեսաձայնային նյութեր Վիքիպահեստում

1. ↑  FBref.com(բազմ․)
2. ↑  Արգենտինական ֆուտբոլի տվյալների շտեմարան (իսպ.)
3. ↑  As (իսպ.) — Madrid: Grupo Prisa, 1967.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AS.com · BDFA · England Football Online (խաղացող) · englandstats.com · eu-football.info (խաղացող) · FootballDatabase.eu · L’Équipe · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ · Giant Bomb |
|  |
| Բառարաններ և հանրագիտարաններ | Munzinger |
|  |
| Չափորոշչային վերահսկողություն | BIBSYS: 13061000 · GTAA: 228193 · ISNI: 0000000118437647 · LCCN: nb2011007178 · VIAF: 169554335 · WorldCat VIAF: 169554335 |

 |